Mindenkit az igazán nagy emberek érdekelnek,
akik megváltoztatják a kultúrát.
Vajon ők teremtették a pillanatot, vagy a pillanat teremtette őket?
Martha ilyen.
Óriási nyomot hagyott a kultúrán.
A világ egyik legbefolyásosabb nője.
Martha Stewart!
- Martha Stewart! - Martha Stewart!
Több mint 50 éven át maradt releváns.
Martha Stewart vagyok, b**** meg!
Azt csinálok, amit akarok.
- Martha Stewart! - Ágyazzunk csak be!
Itt valami füstöl, és nem csak a hús.
Martha minden idők egyik legnagyobb tanára. Ő a királynő.
Martha Stewart a mai napig vonzza az ember tekintetét.
Ha létezett első influencer, akkor Martha az.
Ő teremtette a világot, amiben most élünk.
Az amerikai nőknek meg kellett mutatni: a főzés nem annyi,
hogy egy konzerv gombakrémlevest
ráöntenek főtt brokkolira és csirkére.
Martha előtt is sok nő adott otthonteremtési tanácsokat.
És a fő jellemzőjük az volt,
hogy nagyon kedvesek voltak.
Betty Crocker vagyok. Ígérem, minden tortád tökéletes lesz!
És csupa könnyű dolgot mutattak.
Egy doboz, tele mindenféle jóval!
Aztán jött Martha.
És ő valami egészen mást mondott.
Ha idén hozzátok is sokan jönnek hálaadásra, mint hozzánk,
akkor többféle pulykára is szükség lehet.
Ez a pulyka elkészítésének egyik legszebb módja.
Leveles tésztában sült.
Emberek milliói akartak olyanok lenni, mint ő.
Bemutatta, hogy az ember mindenre képes lehet.
Martha Stewart, aki önerejéből lett milliárdos!
Azt üzente a nőknek, hogy az otthonteremtésben erő van.
Mindig keresem az űrt, amit betölthetek. Ami még nem létezik.
Amire az embereknek szüksége van, de nincs meg nekik.
Lehetővé akarta tenni,
hogy az emberek a vágyott otthonban és környezetben éljenek,
akár gazdagok, akár nem.
Martha nagyon magasra tette a lécet önmagának,
és ezt sokan mások is átvették tőle.
És számos nő számára ez problémát jelent.
Ez egy fantáziavilág,
egy elérhetetlen életmódot mutat be.
Afféle háziasszonypornó.
Sokakat nyomasztott.
Sokféle erős álláspont van arról,
mi a nő szerepe az otthonában.
A vádak szerint „elviselhetetlenül maximalista és kontrollmániás”. Beismeri?
Bűnös vagyok.
Támadnak, mert háziasszony vagyok. Pedig valójában mit csinálok?
Azt emelem piedesztálra, amit nagyon régóta lenéznek.
Egy modern feminista vagyok.
Mindenki tökéletesnek hitte,
de ő még mindig küzdött, hogy az legyen.
És nem nyugodhatott, míg el nem érte. Megteremtette a saját ellenségeit.
Martha Stewart ellen vádat emeltek.
Az arculata a tökéletességen alapszik, de ez annak az ellentéte.
Több évre börtönbe kerülhet.
SZABADSÁGOT MARTHÁNAK!
Abszolút tökéletes.
- Tökéletesen tökéletes. - Ez tökéletes.
- Tökéletesen stabil. - Tökéletes minta.
Tökéletes.
Tökéletesen sikerült.
Egy tökéletes vacsora tökéletes befejezése.
Egy ponton Martha célul tűzte ki a tökéletességet.
De a kérdés nem az, hogy a tökéletesség elérhető-e.
A kérdés az, hogy milyen áron érhető el.
MARTHA STEWART
Mi az, amit a legkevésbé szeretsz?
Ez nehéz kérdés.
Nem szeretem a pazarlást.
Ha valaki nem hatékony.
A halogatást. A türelmetlenséget.
Az olyan embereket, akik túlbecsülik a képességeiket.
Nem szeretem, ha valaki nem figyel a részletekre.
Az ok nélküli gonoszkodást.
Nem szeretem a kötényeket és háziruhákat.
Régen nem szerettem a lila színt.
Nagyon nem. De már jobban szeretem. És a vöröset!
Nagyon ritkán ültetek bármi vöröset a kertembe.
Ha előbújik valami vörös, azt általában kigyomlálom.
Úgyhogy a vöröset sem igazán szeretem.
Jól van. Következő kérdés?
Október 18. van.
Sok dolgunk van a kertben.
Szeretném megcsinálni az utat a kerti laktól a fő ösvényig.
Szerintem lehetne ez is durva kövekből, mint a másik.
Kicsit repedezett.
Küldés.
Van egy mondás, amit nagyon szeretek.
Ha boldog akarsz lenni egy évig,
házasodj meg!
Ha boldog akarsz lenni egy évtizedig, szerezz egy kutyát!
És ha egész életedben boldog akarsz lenni, ültess kertet!
Elég jól néz ki a kert.
A bukszust talán kicsit meg lehetne nyírni.
Új bekezdés.
Felrótták, hogy perfekcionista vagyok,
hogy egy elérhetetlen életstílust próbálok kialakítani,
de ez egyáltalán nem igaz.
Egy célom volt: tanítani.
Pár bazsarózsa elhervadt, ami nagyon elszomorít.
Küldés.
Tényleg perfekcionista vagyok.
Családi vonás. Apámmal kezdődött.
Apa mindannyiunkat megtanított kertészkedni.
Bármit meg tudott termelni. Én ideális lány voltam számára.
Tanulni akartam. Ő meg tanítani. És én figyeltem.
Rám merte bízni az ingei vasalását.
Tweedzakója volt
és türkizkék nyakkendője, ami illett a gyönyörű kék szeméhez.
Apám volt a legjóképűbb apa.
Szeretett engem.
És mindenki számára nyilvánvaló volt, hogy én voltam a kedvence.
Úgy érezte, jobban hasonlítok rá a testvéreimnél.
Miben?
Perfekcionista volt.
Amit kitűzött magának, azt elvégezte.
Az állásában nem. Abban sok kudarca volt.
Bármire képes lett volna,
de beragadt egy értékesítői állásba.
Néha egy nagy bögre kávéval és egy pohár vörösborral indította a napot.
Ez alkoholizmus? Lehet.
De sosem tűnt részegesnek.
Sosem botorkált vagy dobálózott, sosem tört össze semmit.
Apám nem ilyen volt.
De elégedetlen, boldogtalan ember volt.
Nem tudott eltartani hat gyereket, de valamit ennünk kellett.
Ezért nagy kertünk volt.
Amit nem tudtunk megtermelni, elcseréltük arra, amit igen.
Felügyelt minket, mint egy őrmester. Gonosz volt.
Gonosz.
„Nem jól csinálod.”
Kiadta a parancsot: „Gyomláld ki a paradicsomot!”
És ha nem sikerült, megfizettük az árát.
Megvert. Bottal.
A bottól nagyon féltünk. És néha övvel.
Máig gyűlölöm a kertészkedést.
MARTHA TESTVÉRE
Elvesztette az állását. Nem volt megtakarítása.
Ott voltak hat gyerekkel.
És kellett a pénz.
Lakott egy lány szemben, aki szabadidejében modellkedett.
Az anyjával azt mondták,
elég szép vagyok modellnek, bemutatnának valakinek.
Óránként egyből 15 dollárt adtak,
ami sokkal jobb volt, mint az 50 centes bébiszitteri óradíjam.
Elfoglalt, aktív emberek, figyelem!
Mostantól elkerülhetik a testszagot!
A New Jersey-i Nutley-ban ez nagy esemény volt.
Mindenki nézte Martha reklámjait.
Nem voltam szupermodell, addig nem jutottam el.
De sikeres voltam.
A keresetem nagy részét anyámnak adtam, mert a kis testvéreim még otthon voltak.
Mindig jól főzött ránk.
Nagyon jó szakács volt.
Sokat álltam mellette a konyhában,
és eltanultam, amit tudtam.
Tanárnő volt, és napi 16 adag ételt kellett főznie.
Lenyűgözött, hogy képes rá.
De az egyforma házak és egyforma életek nem vonzottak.
Martha ösztöndíjat kapott a jó hírű New York-i Barnard Schoolba.
Imádtam a főiskolát.
Érdekelt a történelem, művészettörténet, közgazdaságtan.
Ott népszerű lány voltam.
Tudták, ki vagyok: az a magas, szőke, csinos lány New Jersey-ből,
aki sikkesen öltözik és rövidnadrágban jár.
Kalandra vágytam,
kerestem a jövőmet.
A Barnardra járt egy lány, akit egy nagy Rolls-Royce-szal hordtak az órákra.
Csak néztük, hogy ez meg ki lehet. Egyszer odajött hozzám óra után.
Azt mondta, a bátyja a Yale jogi karára jár.
Megkérdezte, randiznék-e vele.
A kis sárga Mercedes szedánjával jött értem.
Sosem ültem még Mercedesben.
Elvitt vacsorázni. Nagyon udvarias és jóképű volt.
Sokat utazott.
Izgalmas volt megismerni egy kifinomult fiatalembert.
És American Express bankkártyája volt, ami akkoriban óriási dolog volt.
Érdekes, játékos és kedves volt.
A vacsora végére őrülten beleszerettem.
Andy Stewart, te jó ég!
Egy fénysugár volt.
Andy nagyon kedves volt.
Teljesen más, mint az apám.
Mindig küldött pénzt vonatjegyre,
és minden hétvégén elmentem hozzá a Yale-re.
Még senkivel nem feküdtem le előtte.
Nagyon agresszív volt.
Ez tetszett.
Megkérte a kezem.
Olyan természetesen alakultak a dolgok.
Beleszerettem, hozzá akartam menni.
De amikor hazamentem, és elmondtam apámnak, megpofozott.
Kemény pofon volt. Azt mondta: „Nem. Nem mehetsz hozzá.”
„Zsidó.”
Emlékszem arra a pofonra.
Nem lepett meg, mert apám előítéletes ember volt.
És nagyon impulzív.
De azt mondtam, nem érdekel, mit mond, hozzámegyek.
Anyámmal varrtuk meg az esküvői ruhámat.
Organzával borított kis gombok voltak a hátulján.
Gyönyörű kis ruha volt.
Az esküvő nagyon boldogan telt.
Nagyon szép volt.
Ott kezdődött el az életem.
Úgy döntöttünk, hosszú nászútra megyünk Európába.
Öt hónapig tartott.
Mindent felírtam, amit csak ettünk.
Felnyitotta a szemem.
Ahogy készítették az ételt...
Nem tudtam, milyen az olajbogyó íze, addig csak zöld olajbogyót ettem
piros paprikával üvegből.
Otthon a 60-as években senki sem volt kifinomult.
Az építészet!
És főleg a kertek, amiket láttam!
Felébresztette bennem a főzés, az utazás, a felfedezés szeretetét.
És úgy éreztem, egész életemben ezekkel akarok foglalkozni.
Beutaztuk Olaszországot.
Húsvét előestéjén Firenzében voltunk.
Éreztem, hogy el kell mennem templomba. Elmentem a katedrálisba.
Andy a hotelben maradt.
Egyáltalán nem érdekelte a dóm.
Ahogy hallgattam azt a csodás zenét a katedrálisban...
Nagyon romantikus hely volt,
tele turistákkal.
És megismertem egy jóképű srácot.
Nem tudta, hogy férjnél vagyok.
Csak egy lány voltam a katedrálisban húsvét előestéjén.
Elragadták az érzelmek. Engem is.
Mert a hely tele volt érzelmekkel.
Sosem éltem át ehhez hasonlót.
Ott volt az a gyönyörű, hatalmas kupola és a sok kép...
Sosem volt még ilyen élményem.
Gondoltam, miért ne csókolnék meg egy idegent?
Mi történt?
- Keresem a szavakat. - Hogy rosszalkodtam-e?
Rosszalkodtál, vagy hűtlen voltál?
Egyik sem. Nem rosszalkodtam és nem voltam hűtlen.
Csak abban a pillanatban elragadtak az érzelmek. Én így gondolok rá.
Izgalmas élmény volt. Az egy érzelmekkel teli hely.
Bár mindenki átélhetne egy ilyen estét!
Tizenkilenc éves voltam.
És nem akartam hazamenni.
Visszamentünk New Yorkba, és rám szakadtak a hétköznapok.
Megszületett a lányom, Alexis.
Akkoriban mindenki nagyon fiatalon szült.
Így volt szokás.
Úgy éreztem, ez természetes.
De kiderült, hogy az anyaság nem mindenkinek jön természetesen.
Nehezen rázódott bele az anyaságba.
Örült, ha Lexi aludt, mert egyedül lehetett.
Ellátta Lexit, de nem babusgatta.
Mindig kicsit hideg volt.
Azt kell mondjam, nem erőssége az érzelmek kifejezése.
Martha nem ilyen.
A nagy Martha, Martha anyukája
azt mondta nekem, hogy úgy érzi, nem ölelte meg Marthát elégszer.
Az érzésekről mi nem beszéltünk. Ez nem volt része a neveltetésünknek.
Szerettek minket,
de valahogy tompán, csak amikor kellett.
Nálunk nem nagyon fejeztük ki a szeretetet.
Csak a mindennapi dolgokkal.
Gyakorlatias módon.
Hogy lehetnék igazán jó anya,
ha nem tanultam meg az anyaságot?
Martha nagyon ambiciózus volt.
Az volt a célja,
hogy valaki más legyen, mint aki akkor volt.
Nem tudtam, mi lesz belőle, de azt tudtam, hogy sokra viszi majd.
Ez minden rezdülésén érezhető volt.
Apósom tőzsdei bróker volt.
Érdekesnek tűnt. Úgy döntöttem, szerencsét próbálok a Wall Streeten.
A Wall Streeten nem bántak jól a nőkkel.
ANDY MONNESS BRÓKER HANGJA
Ott egyáltalán nem dolgoztak nők, semmilyen pozícióban.
Még női mosdó sem volt.
Volt egy hosszú interjúnk,
ahol elmondta, hogy nem akar csak abból élni, hogy egy szép szőke nő.
Választékosan beszélt, és a megjelenése egyszerűen tökéletes volt.
Felvettem.
Én voltam az egyetlen nő a cégnél.
Mindenkitől tartanom kellett a távolságot.
El sem mondom, mikkel próbálkoztak a taxik hátsó ülésein.
De nagyon okosak voltak.
Rengeteget tanultam a cégnél.
Martha mindenben jobb volt mindenkinél.
Nagyon jól szót értett az ügyfelekkel.
Imádták.
Ha valakinek Martha Stewart volt a brókere, és ő vitte el ebédelni,
az nem lehetett rossz ebéd.
Sokakat megismertem,
és megtanultam, hogy kell viselkedni a milliárdosokkal.
Ne feledjük, akkoriban tényleg nagy dolog volt milliárdosnak lenni.
Elkezdtem nagyon sokat keresni.
Évente negyedmilliót keresett.
Az ügyfeleknek is dőlt a pénz.
De ajánlottunk egy részvényt, ami felment 6-ról 90-re, aztán vissza 6-ra.
És hirtelen sokan sokat buktak. Marthát ez nagyon megviselte.
Rosszul teljesített a papír, és sokan ráfizettek.
Amit Martha irányít, azzal nem lesz gond.
De amit nem tud irányítani, az meg tudja őrjíteni.
Elkezdtem kiégni, mert nem volt egy könnyű munka.
Szóval otthagytam a Wall Streetet.
Elköltöztünk Connecticutba, Westportba.
New York legmesszebbi elővárosába.
Miért Westportba?
Mert megtaláltuk az álomházunkat,
a Turkey Hill Road-i romhalmazt, amit meg kellett vennünk,
és fel kellett újítanunk.
Ha nincs Turkey Hill, ma nem ez az ember lennék.
Akkor is lettem volna valaki, csak valaki más.
Nem Martha Stewart, a háziasszony.
Egy lepusztult vidéki ház volt, ami teljes felújításra szorult.
A szüleim a gyönyörű Riverside Drive-i lakásunkból elrángattak Connecticutba.
Egy „bájos” vidéki házba költöztünk, ahol zuhanyzó sem volt, csak kád.
Műanyag dobozokkal kellett locsolni a hajunkra a vizet.
A felmerülő kérdések...
A Watergate-botrány idején festettem ki az egész házat.
Egyedül csináltam létráról, és végig az ügyet hallgattam.
...a betörők bejutottak a Demokrata Párt...
Olyanok voltunk, mint Westport első telepesei.
1976-ban csirkéket tartott a hátsó kertben.
A szomszédok hívogatták a hivatalt,
hogy Turkey Hillen egy nő csirkéket tart.
Példátlan volt.
Martha jót játszott a vidéki díszletek között.
Nagyon tetszett, hogy felújítok egy házat,
hogy kibővítem, hogy termesztek dolgokat,
hogy visszatérek a nutley-i gyökereimhez.
A kertek gyönyörűek voltak.
Mindent a saját kezével hozott létre.
Úgy tűnt, élvezik a Turkey Hill Farm felújítását.
Azok a korai napok Turkey Hill Roadon
ráébresztettek, hogy nagyon élvezem az otthonteremtést, a háziasszonykodást,
a házvezetést.
Andy lett a legnagyobb amerikai képeskönyvkiadó elnöke.
Megörültem,
hogy akkor minden szerzőt meghívhatunk
vacsorára az otthonunkba.
Imádtam a vendéglátást!
Rengeteg vendéget hívott.
Az összes szomszédját. Hálaadásra, húsvétra...
Az étel szenzációs volt.
Rájöttem, hogy nagyon élvezem a kreatív, fantáziadús, hangulatos vendéglátást.
Akár céget is alapíthatnék rá.
Zseni volt.
Modellként kezdte,
majd bróker lett,
aztán cateringgel foglalkozott a barátai partijain.
200 emberre készítettem karácsonyi pudingot, pogácsát,
lekvárt és dzsemet.
Minden kézzel készült, semmit sem a boltban vettem.
Futótűzként terjedt a hírem.
Meghívott a Museum of Modern Art, a Metropolitan Museum,
de voltam cateringes greenwichi, westchesteri és bedfordi házakban is.
A Sotheby’snál koktélpartink volt 700 főre hattól nyolcig.
Próbáltuk kicsit túlzásba vinni, hogy felfigyeljenek ránk.
Nem csak egy üveg vodka volt. Hanem egy üveg vodka egy jégtömbben.
Sokféle nyers finomság. Zöldségek, szőlő, gyümölcsök, sajtok.
Ilyet korábban senki nem csinált.
Filmbeillő volt.
Ahogy az eprek kigurultak a kosárból...
Gyönyörű volt.
A nagy holland mesterek ételekről és gyümölcsökről festett csendéletei
nagyon nagy hatással voltak rám.
Martha tudja, hogy teremtsen örömöt és izgalmat.
Olyan hírességeknek szervez partikat, mint Paul Newman, Beverly Sills...
Sokan felfigyeltek ránk,
és milliós forgalmú cég lettünk.
Ekkor született meg Martha Stewart.
Marthának sikeres cateringcége lett,
a férje egy csodálatos kiadót vezetett, és tökéletes volt a házasságuk.
Minden mesésnek tűnt. De tényleg az volt?
Otthon nem volt boldog.
Nem tudom, abban az időben hány nője volt,
de szerintem elég sok.
Fiatal nők, hallgassatok rám!
Ha úgy érzed, boldog házasságban élsz, és a férjed megcsal, akkor ő egy rohadék.
Csak nézz rá! Egy rohadék. Hagyd ott! Lépj ki a házasságból!
Én nem voltam rá képes. Nem tudtam otthagyni.
Nem volt neked is viszonyod a kapcsolat elején, vagy bróker korodban?
De, de szerintem Andy nem tudott róla.
- Azt mondta, tudott. - Igen?
Igen, bevallottad neki.
Azt mondta, csak azután csalt meg,
hogy megtudta, hogy te megcsaltad.
Ó, ez nem igaz.
- Nem hiszem. - De mi történt? Tényleg viszonyod volt?
Volt egy nagyon rövid viszonyom egy nagyon vonzó ír férfival.
Semmiség volt.
Semmiség.
Olyan értelemben, hogy amiatt sosem bontottam volna fel a házasságunkat.
Semmiség volt.
Semmiség.
Pont, mint a csók a katedrálisban.
Két ember, akiknek mindenük megvolt.
De szerintem a boldogságot nem találták meg.
És ez Lexinek volt a legrosszabb.
Zavarodott volt, haragudott magára.
Nagyon kellemetlen környezetben nőttem fel.
Megtanultam elfojtani az érzéseim nagy részét.
Marthának nem sok öröme volt a házasságban és a gyereknevelésben.
Valahogy ez hiányzott náluk.
Sok vitája volt az alkalmazottaival.
Mindenről megmondta, hogy kell csinálni.
Nagyon perfekcionista volt.
Az apja erős kezét
Martha örökölte a családban.
Sokan úgy érezték, bántja őket.
Nagyon hibás elképzelései voltak a sikerről.
Egy nagy fehér cápa.
Ha nem vigyázol, megharap.
Le tudta gombolni a pénzt az emberekről. Könyörtelenül.
Az üzleti életben a férfiaknál ez előnyös tulajdonság.
De egy nőnél...
Egy hárpia volt.
Tudjátok, hogy fedezték fel?
Andy könyves partiján volt cateringes.
Elég különleges alkalom volt.
Minden pincér és pincérnő tündérnek öltözött.
Egy másik kiadótól azt mondták neki, könyvet is írhatna a vendéglátásról.
Úgy éreztem, a catering olyan mulandó.
Rengeteget dolgozol egy szép alkalomért, de aztán vége.
De ha írsz egy könyvet, ami sikeres lesz,
az örökre megmarad.
A kiadó először azt akarta, fekete-fehér könyv legyen
pár képpel és receptekkel, tulajdonképpen egy szakácskönyv.
Azt azonnal egyértelművé tette,
hogy ez az ő könyve lesz.
Ha nem úgy csináljuk, ahogy ő akarja, akkor nem fog velünk dolgozni.
Azt akartam, hogy tele legyen színes képekkel ételekről és ötletekről.
Hogy olyan könyv legyen,
amiből bárki megtanulhatja, milyen egy hangulatos alkalom.
„Nagy családban nőttem fel, és mindig voltak vendégeink.
Csodáltam a könnyedséget, amivel anyám behozott még egy széket,
egy nagy tál zöldséget, egy finom pitét,
egy csokrot az asztalra, és különlegessé tette az alkalmat.”
Óriásit vállalt.
Az Entertaining rengeteg mindenről szólt, nem csak a főzésről.
Látnoki erejű volt.
Tanítani, informálni és inspirálni akartam a könyvvel.
Nem akartam túl drága dolgokat bele.
Csak olyasmiket, hogy a kávézóban a pincérnőd
munka után szintén használhassa az ötleteket,
amiket a greenwichi villalakók sem vetnének meg.
Mindenhol működtek.
Martha meg akarta mutatni a hétköznapi nőknek,
hogyan vigyenek szépséget az otthonukba.
Én voltam a közönség. Ez volt a titok.
Pont olyan voltam, mint az olvasók. És ezt érezték.
A hitelesség volt a kulcs.
Tudták, hogy olyan vagyok, mint ők. Én takarítom a házamat.
Én nevelem a lányomat. Van férjem.
Van kertem.
A személyes szál sokat adott az olvasóknak.
Ő volt az első nő, aki rájött, hogy a magánélete eladható.
Martha volt az első influencer.
Martha Stewart, a vendéglátás szakértője.
Bevallom, órákig nézegettem már a képeket is.
Ebben a könyvben tényleg minden benne van a vendéglátásról.
Megtöltsük egy borsó héját?
Martha sok figyelmet kapott.
Szőke volt és gyönyörű.
Minden megvolt benne.
A Crown több könyvre is leszerződött vele, úgyhogy nagyon beindult a karrierje.
Folyamatosan ment előre.
Az egyik könyvemet úgy dedikálta: „Tökéletesen tökéletes.”
Mindent tökéletesen tökéletesen akart csinálni.
És szerintem ez valahol tönkretette az életét.
Mert ő nem tökéletesen tökéletes.
Rengeteg időt töltöttem mindenfélével,
és az „életemmel” nem igazán foglalkoztam.
Mintha megbántad volna.
Nos, mi a fontosabb?
Egy házasság vagy egy karrier?
- Mondd meg te! - Nem tudom.
Andy nagyon elfoglalt volt a kiadói munkája miatt.
Ha ott volt,
mindig feszültség volt köztük.
Martha folyton kritizálta,
hogy mit visel, vagy mit hogy mond.
Andy intézte az üzleti dolgait.
Az évek során
lelki társakból inkább már munkatársakká váltak.
Két külön világban mozogtak.
És ha Martha meghívta Andyt az ő világába,
nem sok kedve volt ott lenni.
Egyre több volt köztük a feszültség.
És pletykák kezdtek keringeni,
hogy van valami Andy és a lány között,
aki a virágdíszeket készítette a Turkey Hill Farmon.
Marthának kezdtek feltűnni a dolgok, és egyre idegesebb volt.
Kezdett kétségbeesni.
Migrénjei voltak, nem tudott aludni.
Egyszer megmutatta, mennyi haját kitépte.
Gonosz volt az alkalmazottaival.
Andyt már nem tudta irányítani.
És ezért mindenkinek fizetnie kellett.
Robyn nekem dolgozott.
Kitették az albérletéből, vagy mi, és felajánlottam,
hogy beköltözhet a pajtába a kert végében.
Volt ott egy kis lakásunk.
És mikor elutaztam, Andy kikezdett vele.
Mintha ott hagytam volna neki valami finomságot.
Konfrontálódtál vele?
Igen, persze.
Azonnal kirúgtam a lányt. „Mi a fenét képzelsz?”
Andy az otthonunkban árult el.
Ez nem volt szép.
Mai vendégünk Martha Stewart.
A House Beautiful szerkesztője és az esküvők szakértője.
- Ha valaki, ő ért az esküvőkhöz. - Én is úgy vélem. Sok...
A Weddings című könyvét reklámozta.
Emlékszem, akkor úgy éreztem, rémes az időzítés.
FÉRJEMNEK, ANDYNEK: A MI ESKÜVŐNK AZ ÖRÖK KEDVENCEM.
Számomra nehéz róla beszélni.
Sokan élvezik, hogy sajnálhatják magukat, meg ilyesmi.
Én nem.
Nagyon személyes leveleket is átadtam.
Tudjátok, mit?
Rakjátok össze azokból!
„Drága Andy!
Nem tudok aludni.
Nem tudok enni.
Folyton aggódom, a bőröm tele van új ráncokkal.
Felemészt a féltékenység a nőid miatt.
Nem bírom elviselni, hogy azt csinálod velük, amit velem.”
„Kedves Andy!
Nagyon törékenynek és sérülékenynek érzem magam.
Fizikailag rosszul vagyok ettől az egésztől.
Úgy érzem, szétmegy a fejem.”
„Kedves Andy!
Talán azt tervezed, hogy elveszed, és eltartod a pénzemen,
hogy aktokat festhessen magáról.
Nagyon izgató, ugye?
Hátha rólad is fest majd aktot.
Azt szívesen megnézném.
Nagyon aggódom a magán- és szakmai életem miatt.
Mindenkinek azt mondom, hogy csak elutaztál. Ennyi.”
„Kedves Andy, megértem, hogy másokkal kívánod a szexet.
De senki nem fog úgy törődni veled, mint én.
Senki nem fog úgy szeretni, mint én.
Adj még egy esélyt, Andy!
Annyi mindent annyira sajnálok!
Miért van túl késő?”
„Kedves Andy!
Elárulva és magányosnak érzem magam.
Ha azt mondod, ez már nem az otthonod,
miután annyi mindent csináltunk itt együtt,
miért ne mondhatnám, hogy fel akarom gyújtani?
San Franciscóba tartok esküvőkről meg a csodás életemről beszélni.
Remélem, élvezed a szabadságot.
És remélem, lezuhan a gépem.
Itt ülök a repülőn. Zokogok, köhögök,
lázas vagyok, és olyan rémesen vagyok, hogy el se hiszem.
Erősnek, gyönyörűnek, szexinek és kívánatosnak kéne lennem.
És tessék, egy roncs vagyok.
Negyvenöt éves vagyok, aggódok, magányos és reménytelen vagyok.
A jövő teljesen homályos.”
Huszonhét év.
Ő akart elválni, nem én.
Eldobott.
Negyvenéves voltam, és gyönyörű.
Kívánatos nő voltam.
De számkivetettként bánt velem.
Nagyon rosszul bánt velem.
Úgyhogy cserébe, azt hiszem, én is rosszul bántam vele.
Nem én mentem másokhoz. Ő ment másokhoz.
Mindig azt mondtam, egy hattyú vagyok, és...
És a hattyúk monogámok.
Én csodáltam a monogámiát.
Tényleg. Csodáltam.
De kiderült... Nem mentette meg a házasságunkat.
Válthatnánk valami vidámabb témára?
Az összes fát én ültettem, amit láttok.
Mindet én ültettem.
Több ezret.
Helló!
A kidőlt fákból lesznek a talapzatok.
Ezeket eltesszük télire.
Azért gyönyörködöm a kertekben, mert szeretem megcsinálni a dolgokat.
Ezt nem így kell eltenni.
Ezt vissza kell vágni.
Alaposan meg kell tisztítani, és mehet bele föld.
Akkor tud majd újranőni, érted?
- Igen, értettem. - Ezt teljesen vissza kell vágni.
- Igen. - Újra fog hajtani.
Ez a lényeg. Eltevés előtt elő kell készíteni őket.
Én beleállok a dolgokba.
Jól van, fiúk. Fasang, el ne törd a cserepeket!
Igen.
El ne törd őket!
Megnézem az alapot az új helyen. Jó lett?
Ha problémát látok, megpróbálom megoldani.
Entertaining, Martha Stewart.
- Halló, egy, kettő, három, négy, öt. - Üdv!
Még nem.
Ezt tűzzük... Legyen fent!
- Nem szeretem, ha lelapul. - Rendben.
Egy olyan világból jött, ahol a nők férjhez mentek, és kész.
Szerintem nem gondolta, hogy valaha egyedülálló lesz.
Szégyellte. Martha sosem vallott kudarcot.
Ez volt az egyik első alkalom, hogy egy problémát nem tudott megoldani.
Aggódott a könyvbemutató turnéja miatt.
Nyilvánosságra került a válása. Úgy érezte, ez nehéz helyzet lesz.
De kiderült, hogy ez senkit sem érdekelt.
Három, kettő...
Csak meg akartak tanulni tortát sütni.
Országszerte sorban állnak a nők, hogy láthassák a legjobb háziasszonyt,
a tökéletesség királynőjét, aki rabul ejtette az amerikai közönséget.
Miután Andy elhagyott, elmerültem a munkában.
Szerencsére sok ötletem volt a jövőre nézve.
Tényleg szerencse. Lehettem volna szánalmas exfeleség is.
De nem engedtem, hogy az legyek, aminek nagyon örülök.
A Kmarttal kezdődött.
Martha Stewart elegáns stílusa immár a középosztály számára is elérhető
a Kmartban.
Martha Stewart márkájú lepedők, ágyneműk, edények, abroszok...
Minden, ami otthonra kell.
A Kmart nagyon lenézett lánc volt.
De Martha előre látta, hogy nagyon jó ötlet
leszerződnie egy nagy lánccal.
A Greenwich Garden Club visszamondta a meghívást,
mert leszerződtem a Kmarttal, és ez derogált nekik.
Ő tudta, hogy attól, hogy valaki nem jómódú,
még lehet jó az ízlése.
Ebben erő volt.
Aki addig sosem hallott Martháról,
most az is hallott róla.
Mostanában sokat látni a tévében a Kmart reklámjaiban.
Sokan talán furcsállják ezt a kombinációt.
- Mit gondolsz? - Szerintem nem furcsa.
Mindenki, aki ott vásárol, és havonta úgy 77 millióan vásárolnak a Kmartban...
Tényleg? 77 millióan?
Igen. És szép dolgokra vágynak.
Igyekszem tényleg gyönyörű dolgokat kínálni nekik.
De miért a Kmartba mennek, ha...?
Ez idő alatt talán hat könyvet írtam,
de a kiadóm csak évi egyet akart.
Viszont még rengeteg mondanivalóm volt. Arra gondoltam, lehetne magazinom.
Voltak akkoriban női magazinok,
de nem volt meg bennük az a szépség és információgazdagság, amire vágytam.
Ez egy nagy piaci rés volt.
Először a Condé Nasthoz mentem.
Magához S. I. Newhouse-hoz. Megkérdezte, milyen címre gondoltam.
Azt feleltem: „Martha Stewart Living”. Azt mondta, nem lehet benne a nevem.
Mondom, miért? „Mert már van nevünk. Condé Nast.
A mi nevünk a Condé Nast.” Védte a márkájukat.
Átmentem egy Rupert Murdoch nevű fickóhoz.
Ő azt mondta, épp megszünteti a magazinjait, mert nem mennek,
és szerinte menjek a Time-hoz.
A Time-ot férfiak uralták.
Nem értettek meg.
Azt mondtam, az életmód olyan téma, amivel évekig lehet foglalkozni.
Az életmód határtalan téma. Azt mondták, ha komolyan gondolom,
ez talán tényleg jó ötlet.
Mi akartunk lenni a modern női magazin.
Ünnepek, vendéglátás, főzés, dekoráció, gyerekek, babák, barkácsolás...
Ezek a témák még sosem szerepeltek együtt sehol.
Kiadtuk a gyönyörű kezdőszámot, és minden példány elkelt.
A recesszió miatt a magazineladások durván visszaestek.
Egy napsugár ragyog a sötétségben:
a Martha Stewart Living.
A Martha Stewart Living azonnal felkapott lett.
Szinte minden címlapon én voltam.
Mi lettünk minden idők egyik legsikeresebb start-up magazinja.
Köszöntsék Martha Stewartot!
Akkoriban
egyre több nő akart kitörni a háziasszonyszerepből.
Munkát akartak. Hatalmat.
De rájött, hogy sok dolgozó nő
továbbra is háziasszony maradt.
Martha azt mondta, lehetsz művész a saját jogodon.
A szépségben és tökéletességben erő van.
Ott voltam Westportban, Connecticutban. Voltak barátaim, persze csak pár,
nem sok.
A lányom azt mondta, a szingli nők helye nyáron a Hampton-vidék.
Elmentem körülnézni.
Az ingatlanos megkérdezte, mit keresek. Azt mondtam, egy romot a legszebb utcában.
A kivitelező megkérdezte, mi a tervem.
Azt mondtam, hogy a legszebb kertet akarom
egy gyönyörű házzal.
A vízióját akarta megvalósítani.
Másfél évig dolgoztunk a Lily Pond Lane-en.
Az ötvenedik születésnapomra lett kész.
Úgy döntöttem, nagy szülinapi partit rendezek.
Óriási parti volt. Mindenki ott volt.
Voltak az üzleti világból,
a filmes világból, a tévés világból.
Ő olyan volt,
mint egy biliárdgolyó, ami elüt tíz másikat,
és mindent mozgásba hoz.
Ez volt a Hampton-vidék legjobb korszakának kezdete.
Azt mondja, későn érő típus,
de szerintem csak ekkor élte meg a szabadságot, az erőt.
Rájött, hogy élvezni akarja az új életét.
Szerintem több románca volt, mint amiről tudunk.
És úgy gondolom, élvezte őket.
Martha csak okos férfiakkal szeretett lenni.
Imádta Charles Simonyit, szerette a gazdag pasikat,
még ha furcsák is voltak.
Charles alkotta meg a Wordöt és az Excelt a Microsoftnál.
Zseni volt.
Elkezdtünk mindenhova együtt járni. Ez egy újfajta életmód volt.
Saját gépe volt, hajót építtetett Németországban,
és elkezdtem vele dolgozni a hajón.
Nem akartam randizni és új férjet keresni.
Csak tovább dolgoztam, gondolkodtam, csináltam,
amit mindig is.
Volt olyan kapcsolatod, ahol beszéltél az érzéseidről?
Nem, és valószínűleg ezért nem volt sok közeli kapcsolatom férfiakkal
például.
Mert...
Mert nem érdekelt.
Nem tudom, mi az igazi oka.
Engem nem érdekelt, hogy „Charles, most hogy érzed magad?”
Tényleg nem érdekel.
De az érdekel,
hogy „Charles, mit csinálsz? Min gondolkozol?”
Úgyhogy vonzódom azokhoz, akik folyton csinálnak valamit.
És azzal foglalkozom, amit csinálok,
amin dolgozom éppen, amin dolgozni szeretnék,
amit el szeretnék érni.
Ebben vagyok a legjobb.
A következő lépés a televíziózás volt.
De a Time nagyon konzervatív cég volt.
Úgy érezték, ha látják Marthát a tévében,
nem akarják majd megvenni a magazint.
Mindig is reméltem, hogy tévézni fogok a magazin mellett.
Ezt hívták szinergiának,
ami csúnya szónak számított a 90-es években.
Őrültnek tartottak.
De működött.
Ha Martha előtt valaki megkérdezi,
akarsz-e egy olyan valakit nézni, akinek sokkal több pénze van nálad,
sokkal szebb, mint te valaha leszel,
csodálatos az élete, és mindent a saját kezével csinál,
biztosan azt mondod: „Dehogy!”
De amint kijött a műsor, mindenki imádta.
- Ez jó dolog! - Ez jó dolog!
Jobb tanár, mint bárki más.
Nemcsak megérted, de meg is akarod csinálni.
Ne dolgozd túl!
Az akkori fiatal nők anyjai dolgoztak,
így nem volt kitől tanulniuk.
Úgy érezte, meg kell tanítani az embereknek,
mit hogyan kell csinálni, lépésről-lépésre.
Amit ma barkácsolásnak hívunk, az forradalom volt Amerika számára.
Végre, a téma, amit eddig mindenki lenézett,
hirtelen országos őrület lett.
- Tényleg az. - Mi ez a téma?
Az élet.
A mindennapi élet.
Számomra ez mindig is nagyon komoly téma volt.
Uraim, indítsák be a motorokat!
A Kmartot lerohanták. Mindenki vett mindent.
Évente 70 millió dollárt kerestünk, tiszta profitot.
Rájött, hogy kiépítheti a saját birodalmát.
Ki tudta vásárolni a nevét és a magazinját a Time-tól.
A Kmarttól kérte hozzá a pénzt,
és a Kmart előleget adott a jogdíjért cserébe.
Ez jó dolog volt, hogy Marthát idézzem.
Hirtelen a miénk lett minden, 100%-osan.
Ezzel kezdődött el a Martha Inc.
A terv egy multimédiás cég létrehozása volt.
Az én ötletem volt, hogy a cég modellje a Naprendszer legyen.
Egy személy van a központban.
Ilyet eddig még nem csináltak.
Ami egy kis otthoni cateringcégnek indult 1976-ban...
- Imádom. - ...abból lett
a Martha Stewart Living Enterprises,
egy multimédiás vállalat,
amely évi 200 millió dollárt hoz.
Valószínűleg az egyetlen egy nő köré épülő, egyszemélyes birodalom.
Gyakorlatilag szupersztár volt.
Martha Stewart ott volt, bárhová néztél.
Miután végre megszabadult a Time-tól,
Martha már készül a következő nagy lépésre: tőzsdére lép.
MARTHA JEGYEZHETŐ
A tőzsdére lépés az amerikai álom.
MARTHA STEWART UNIVERZUMA
Ezt hallgasd!
Martha Stewart.
A tökéletes hercegnő igazából a gonoszság királynője?
Amerika úgy ismeri, mint a cuki kis háziasszony.
Minél többet tudsz erről a nőről, annál kevésbé kedveled.
A 90-es években kezdte el igazán szidni a sajtó.
„Mentálisan instabil. Őrült. Bolond.”
Ez nem jött jól a tőzsdére lépés előtt.
Mikor tőzsdére mentünk, minden Martháról szólt.
Minden egy emberen állt vagy bukott.
Emlékszem, egyesek a pénzügyi világban
azt mondták, inkább távol maradunk tőle.
Úgy gondoltam, jó az üzleti terv.
De amikor bemutattuk különböző befektetőknek,
a bankárok azt mondták, kockázatos befektetés,
mert egy személy van a középpontban.
Nem tetszett nekik egy ilyen cég, amit egy nő vezet.
Nem tetszett.
Az, hogy maga Martha volt a márka,
ez keltette a legnagyobb félelmet a bankokban.
Azt kérdezgették, mi van, ha elüti egy busz.
Akkor vége a márkának.
KOCKÁZATI TÉNYEZŐK
A márkája a hírnevén alapult,
és főleg a hitelességén.
Ezt hallgassák! Martha Stewart nem annyira tökéletes.
Ha már kamunál tartunk, Martha Stewart szerepelt a Today Show-ban...
Túl sok időt töltöttél azzal, hogy szalvétákat kötögettél.
Talán ezért hagyott el a férjed!
Mindig is elképesztett, mennyi gyűlölet van az emberekben.
Néha azt gondolom, azért, mert olyat csinál,
amire elvileg mind képesek vagyunk.
Csak sokkal jobban csinálja. Úgy tűnik, ez idegesíti az embereket.
Kinek van ideje erre?
Minden nőre, aki csinál egy bonyolult mézeskalácsházat,
jut egymillió, akinek kekszet sütni sincs ideje.
Ő állítja fel a mércét.
És mikor látod az otthonát, bénának érzed magad.
Martha Stewart a lazaság ellentéte.
A szekrények festettek belül... Nem, ilyet nem mondhatsz.
Nem sok humor szorult belé, de te talán vicceskednél,
ha négy órát aludnál, és az életed a részletekről szólna?
Nem, mondd meg neki, hogy ne fesse le!
Kemény főnök volt,
de egyes dolgok, amikért őt kritizálták az üzleti életben,
dicséretesek lettek volna, ha egy férfi csinálja.
Ez mára közhely, de attól még igaz.
Tőle mást vártak volna el.
Idegesítette a férfiakat.
A gondolat, hogy szakértő háziasszony vagy, aki igazi dög,
ez már túl sok volt egyszerre.
Ne repedjen meg!
Aki Marthát nézi vagy olvassa,
azt felbosszanthatja, hogy ő sosem lehet olyan
könnyedén tökéletes.
Pedig lehet.
Talán el sem készíti azt a tortát.
De álmodhat róla.
Elvehetnénk a mikrofont?
Multimédiás birodalmat épített.
Martha Stewart most a Wall Streetet akarja meghódítani.
18 DOLLÁR MSLO-KIBOCSÁTÁS
Gondolta, hogy ez lesz belőle, mikor elkezdte?
Igen, az első naptól tudtam.
Martha, még egyet a kalapáccsal!
Micsoda élmény!
A zsivaj, a csengő hangja, a mosolyok,
miközben a képernyőn látszik, ahogy növekszik az ár.
Milyen érzés egy tőzsdén jegyzett cég elnökének lenni?
Nagyon izgatottak vagyunk.
Ez jó dolog!
Gondolta volna, hogy a házvezetésre épített márkájából
egyszer tőzsdén jegyzett cég lesz?
Ha a közönség bízik benned, hozzád fog fordulni információért,
és mi szeretnénk továbbra is átadni a tudásunkat.
Már 38-ért adják.
Szeretném, ha arra koccintanánk,
hogy a Martha Stewart Living Omnimedia
egy jó dolog.
Kívánom, hogy még nagyon sokáig az is maradjon!
Gael Towey, felállnál te is?
A nők bementek a mosdóba, és ott állt Martha:
„Én vagyok a leggazdagabb nő a világon.”
...ma a részvényei 1,2 milliárd dolláron állnak.
- Szép. - Jó kis fizetés.
Jó neki.
Ekkor nem volt nála boldogabb ember.
Mindent elért, amit egy Nutley-ból származó kislány elérhet,
akinek az apja értékesítő, az anyja pedig tanár volt.
Kibocsátottad a részvényt, és mennyit kerestél?
- Úgy egymilliárd dollárt. - Egymilliárd dollárt érsz?
Hogy mit jelent az első amerikai nőnek lenni, aki önerőből lett milliárdos?
Az emberek komolyan vettek.
Meghívtak a New York-i tőzsde igazgatótanácsába.
Bekerültem a Revlon igazgatótanácsába.
Csak úgy ömlöttek hozzánk a források.
Mint a rakéta-üzemanyag.
Lett egy irodánk a Starrett-Lehigh-ben.
Az az épület szörnyű volt.
De Martha csak potenciált látott benne.
Mintha egy olimpiai csapatban lettem volna a legjobbakkal.
Egyre több magazint készítettünk.
A Livinggel kezdődött, aztán jött a Weddings,
majd a Baby és a Kids,
utána a Blueprint, a Whole Living,
majd az Everyday Food.
És ott voltak a tévésorozatok.
Bármit megtehettünk.
A világ kezdte felismerni a vízióját.
Joan Didion írt egy okos cikket a The New Yorkerbe arról,
hogy egy hozzám hasonló nő hatalmat szerez.
„Kritikusai szerint
egy leleplezésre váró csaló,
egy kijavítandó hiba.
Akármit is ér el, Martha többet akar.
És úgy, ahogy ő akarja, az ő világában,
ami nem olyan, mint a tökös macsók klubja az ingatlan- vagy technológiai szférában.
Ez a csipkeszívek és esküvői torták finom világa.
Ez nem egy nő története, aki a legtöbbet hozta ki a hagyományos készségekből.
Ez egy nő története, aki létrehozta a saját tőzsdén jegyzett cégét.
Ez egy nő bátorságának története,
aki kiemelkedik a porból,
aki elindul egy jobb élet reményében,
Ez a soha-többé-nem-leszek-éhes története,
Mildred Pierce története,
a történet arról, ahogy a puszta akarat,
egy szakmailag képzetlen nő akarata győzedelmeskedik,
és megmutatja a férfiaknak.
Az álmok és félelmek, melyeket Martha Stewart ébreszt,
nem a nők háziasságáról szólnak,
hanem a nők erejéről.
A nőről, aki egy asztalhoz ül a férfiakkal,
és le se veszi a kötényét,
de úgy is elnyeri az összes zsetont.”
Ezek a zseniális emberek, a zseniális bankárok
nem látták a multimédiában rejlő értéket.
Nem látták.
De megmutattuk nekik.
Ez volt a siker csúcsa.
És tartott is egy ideig,
aztán véget ért.
A mexikói Cabóba tartottam
egy barátnőmmel, Mariana Pasternakkal.
A texasi San Antonióban álltunk meg tankolni.
Felhívtam az irodát,
ahogy egy New York-i tőzsdei cég kötelességtudó vezérigazgatójához illik.
Az asszisztensem mondta, hogy a tőzsdeügynököm hívott az ImClone miatt.
Az ImClone egy biotechnológiai cég volt, amit egy barátom, Sam Waksal alapított.
Dr. Waksal létrehozta az Erbitux nevű gyógyszert,
amitől több betegség gyógyítását is remélték.
Felhívtam Peter Bacanovicot, a brókeremet.
Röviden annyit mondott,
hogy romlanak a részvények, el kellene adni.
„Jó, add el!”
Továbbindultam Cabóba.
El is felejtettem.
Úgy hat hónappal később beütött a krach.
Az FBI letartóztatta Sam Waksalt ma reggel 6:30-kor.
Végzett bennfentes kereskedelmet?
Samuel Waksal tavaly december 26-án tudta meg,
két nappal a bejelentés előtt, hogy az FDA nem hagyja jóvá az Erbituxot.
Az ügyészség szerint Waksal két családtagjának továbbadta a hírt.
Egy a sok vezérigazgató közül,
akik magukat és társaikat gazdagították,
míg sok részvényes vagyonokat veszített el.
Akkoriban rengeteg gazdag ember játszadozott részvényekkel,
úgy, mint akikre nem vonatkoznak a törvények.
Ezek a modern bűnözők milliókat kerestek,
miközben cégeik a csőd szélére kerültek.
Erre nincs más szó, mint hogy felháborító.
Az Igazságügyi Minisztérium létrehozott egy munkacsoportot,
ami a fehérgalléros bűnözésre koncentrált, mert a közbizalom egyre csökkent
a folyamatos botrányok miatt.
Hogy lehet egy cég hiteles, ha ilyenek történnek napi szinten?
A BEFEKTETŐK BIZALMA A TÉT
Az ImClone-nál a kronológia a következő volt.
2002. DECEMBER
A kormány látta, hogy többen megszabadultak ImClone-részvényeiktől,
még mielőtt bejelentették, hogy rosszak az eredmények.
AZ FDA BEJELENTI AZ ERBITUX VISSZAUTASÍTÁSÁT
Felmerültek nevek.
Köztük Martha Stewarté is.
Martha Stewart.
Meglepetésként ért, mikor felhívott az ügyvédi irodám,
hogy behivatott az államügyész,
hogy kikérdezzen az ImClone részvényeim eladásáról.
Taxiba ültettek, és bementünk a belvárosba.
Az ügyvédeim azt mondták,
ha bármi nem világos, mondjam azt, hogy nem emlékszem.
Nem féltem. Tudomásom szerint nem tettem semmi rosszat.
Az ügyvédeim is így gondolták.
Pontosan azt tettem, amit mondtak.
Mindenre a lehető legőszintébben válaszoltam.
Ha nem emlékeztem, mondtam, hogy nem emlékszem.
És visszamentem dolgozni.
A nyilvánosság 2002. júniusáig nem értesült erről a nyomozásról.
Ekkor tartóztatták le Samet.
Akkor kezdődött a cirkusz.
Górcső alá vették Waksal barátját, Martha Stewartot is,
aki aznap adta el ImClone részvényeit, amikor Waksal családja is.
A Martha Stewart Omnimedia részvényei
a hírek napvilágra kerülése óta 22%-ot estek.
A jogászaim...
Azt tanácsolták, hallgassak. Rossz tanács volt.
Annyi pénzt vesztett, hogy lassan neki is a Kmartban kell majd vásárolnia.
A cég teljesen arra épül,
hogy a vezérigazgató életmódját és imázsát közvetítse.
Ha az imázs sérül,
azt az egész cég megszenvedi.
Milyen szép napunk van ma New Yorkban, ugye?
Tudják, milyen szép?
Martha Stewart bennfentes kereskedelmet folytat kint. Ez tény.
Stewart kerüli a kamerákat, de csak egyre több kérdés merül fel.
Martha érdekelte a médiát.
Muszáj volt megszólalni.
Nyilatkozatában Stewart azt írja, nem volt belsős információja,
és a tranzakció teljesen törvényes volt.
Martha ma itt van, mint minden héten, a The Early Show-ban.
- Jó látni. - Szia! Ma salátát készítünk, de...
Igen. De előbb hadd kérdezzek pár dolgot!
Írásos nyilatkozatban állítod, hogy nem vettél részt bennfentes kereskedelemben.
De nyilvánosan ezt nem kommentáltad.
Mit reagálsz a vádakra?
Biztosan tudod,
hogy egy nagyon komoly nyomozásba vontak be.
Nagyon sok ember része a nyomozásnak,
és jelenleg nem áll módomban bármit hozzáfűzni.
Bízom benne, hogy hamarosan rendeződik az ügy.
Mindenki tudni akarta, mi történt a részvényeladásnál,
és nem volt kielégítő válasz.
Nem mondhatok semmit az ügyről.
És, mint mondtam, szerintem a közeljövőben minden rendeződik.
És felmentenek a nevetséges vádak alól.
Tudom, hogy fontos neked a rólad kialakított kép,
és mindaz, amit az évek során felépítettél.
Mindezek közepette a céged részvényei leestek.
Rengeteget foglalkozott ezzel a média az elmúlt héten.
Milyen érzés ez neked?
A műsorvezető nagyon erőszakos volt...
Szeretnék a salátára koncentrálni.
„Csak hadd csináljam meg a salátát!”
Élő adásban.
Ez nem volt jó.
Azonnal megjelent a sajtóban.
VÁLASZOK HELYETT CSAK SALÁTÁT VÁG
Hogy nem bírja a kritikát, satöbbi.
Sok mindenen tudtak csámcsogni.
Közös képek Sammel.
Nagyon pörgött a sztori.
Rengeteg negatív hír jelent meg róla a bulvársajtóban.
Az újságírók rajta akartak nagyot kaszálni,
ő volt az első számú célpont.
Hihetetlen volt. És nem álltak le.
Abban a hónapban, a nyáron, az ősszel, soha nem álltak le.
KI TUDOTT RÓLA?
Mindenki azt állította, különösen a kormány,
hogy Sam mondta el Marthának a híreket az FDA-től.
Ez bűncselekmény.
De nyilvánvaló volt, hogy csak az eladás után beszéltek egymással.
Sam óriási bajban volt.
Esélytelen volt megúsznia. Nem értem, miért próbálta meg.
De Marthának nem adott fülest.
Úgyhogy Martha ügyvédei nagyon megkönnyebbültek.
Azt mondta, a tőzsdefelügyelet és igazságügyiek kihallgatták.
- Martháról is kérdezték? - Igen.
Sok mindent?
Igen.
Azt akarták, mondjam azt, hogy szóltam neki.
Ha ezt mondom, én megúsztam volna.
Az volt a benyomásom, hogy ha Marthát bemártom,
azzal abszolút megelégednének.
Felhívtam az anyukámat.
„Anya, ha bemártom Marthát,
békén hagynak.”
Azt mondta, akkor mártsam be.
Vicces volt. De nem mártottam be.
Nem adtam át belsős információt Martha Stewartnak.
Pont.
És csak hogy kimondjam a nevét...
Tudjátok, ki akarta, hogy bemártsam?
Jim Comey.
ÁLLAMÜGYÉSZ, NEW YORK DÉLI KERÜLETE
Jó napot kívánok!
Azért hívtuk meg önöket, hogy bejelentsem, hivatalunk büntetőjogi vádat emel,
a tőzsdefelügyelet pedig polgárjogi igényt érvényesít
Martha Stewart és Peter Bacanovic ellen.
Hadd beszéljek kicsit arról, mi nem szerepel a vádiratban.
Ms. Stewartot és Mr. Bacanovicot nem vádoljuk
bennfentes kereskedelemmel.
Ez elsőre furcsának tűnhet,
de úgy gondolom, ebben az ügyben így kellett eljárnunk.
Peter Bacanovic és Martha Stewart
senkivel sem beszéltek a Waksal családból.
Tehát amit tettek, nem volt illegális.
Így a kormány máshol fogta meg őket.
A vád hazugság.
Hazugság az FBI-nak,
a tőzsdefelügyeletnek
és a befektetőknek.
Sokakban felmerült, hogy hogy hazudhatott, ha nem is követte el a bűncselekményt.
Ez jó kérdés volt.
Nem vádolták meg bennfentes kereskedelemmel,
de a vallomástétele során úgy tűnt,
hogy nem mond igazat arról, miért adta el a részvényeket.
Azt mondta, nem emlékszik, hogy megtudta, hogy Waksalék eladják a részvényeiket,
és nem ezért adta el a sajátjait.
De úgy gondoltuk, tudta, hogy Sam Waksal eladta a részvényeket.
Az FBI-nak hazudni komoly következményekkel járó bűncselekmény.
Comey kicsit színpadias és nagyon ambiciózus volt.
Később helyettes igazságügyi államtitkár és az FBI igazgatója is lett.
Csak azt kellett volna tenniük, amit minden szülő tanít a gyerekeinek:
ha nehéz helyzetben vagy, akkor se hazudj!
„Ez a hazugságról szól.” Ugyan már!
100-ból 95 ügyész nem emelt volna vádat.
Comey nagyra volt magával,
és nem félt elmenni odáig, ameddig mások nem mentek el.
Marthával azt a látszatot kelthette, hogy fellép a vállalati jogsértések ellen.
Pedig az ügyének semmi köze nem volt a cégéhez.
Sokan úgy vélik, hogy Martha Stewart azért lett célpont, mert egy sikeres nő.
Miért Martha Stewart?
Martha Stewart ellen nem a személye, hanem a tettei miatt emeltünk vádat.
Fogalmam sincs, mit gondoltak.
Lehet, hogy büszke férfiak voltak, akik nem bírták elviselni a megaláztatást,
hogy bennfentes kereskedelemért nem csukhatják le, ezért bosszút álltak.
Vagy csak szenteskedő faszok, és ennyi.
Vádat emeltek ellene egy nagy sajtóvisszhangot kapott ügyben,
pedig nem is követett el bűncselekményt.
- Sokakat ez zavar. - Teljes joggal.
- Miért szálltak rá? - A kordon mögé!
Akkoriban sok elemző mondta, hogy példát statuálnak rajta.
Martha eladása, amiből az ügy lett, úgy 45 000 dollár értékű ügylet volt.
Mindent összevetve nem nagy összeg.
Mindenki azt kérdezte, mi lesz, ha elüti a busz.
Arra nem gondoltak, hogy mi lesz, ha vádat emelnek ellene hazugságért.
Arra senki.
Itt a CBS Market Watch.
Martha Stewart botránya a médiavállalatát is megviselte.
A bevételei az elmúlt évben 86%-ot estek.
Minden napvilágra kerülő újabb negatív hírt
sok helyen üdvrivalgás fogad.
A sajtó teljesen rászállt Marthára,
és személyesen rá, nem pedig a cégére.
Tudják, mi az igazi bűnös élvezet?
Nézni, ahogy Martha Stewart egy esernyő alatt iszkol a bíróságra.
Az emberek gonoszul álltak Marthához.
Miért utálják ennyien?
Mert élvezik, ahogy Miss Tökéletes elbukik.
Nagyon erős érzelmeket hozol elő az emberekből.
Martha, miért utálnak téged ennyien?
Ma indul Martha Stewart pere, a vád hatóság félrevezetése.
Rajta a világ szeme.
A per két történet összemérését jelenti. Ennyi.
Az ő történetük jól tálalható volt.
A flancos Martha fülest kapott, aztán hazudott róla.
A mi történetünk szerint ez a nő arról híres, hogy mindent kézben tart,
és perfekcionista,
de nem emlékszik, mi történt.
Nem egyszerű.
Jó reggelt! Hogy van ma?
Remekül.
Bűnösnek vallhatta volna magát. Tárgyaltunk is a megegyezésről.
De nem akarta beismerni, hogy hazudott.
Ki kellett volna állnia, hogy szándékosan hazudott egy állami szervnek.
Meg sem kérdeztem tőle, bűnös-e.
Nem gondolta annak magát.
Ezért nem is ment volna neki a beismerés.
A testbeszédével és viselkedésével a végsőkig az ártatlanságát kommunikálta.
De ahogy teltek a napok,
egyre nyilvánvalóbb lett, hogy számára nem jól alakul a per.
A tárgyalásból gyorsan annyi lett, hogy hazudott-e, amikor azt mondta,
az eladásának nem volt köze Sam Waksalhoz.
Annyi volt a kérdés,
hogy hogy derítik ki, igazat mondott-e.
Kiderült,
hogy valaki tudta.
Peter Bacanovic titkára,
Douglas Faneuil.
Ez a babaarcú 28 éves férfi a koronatanú.
Az állam tőle várja, hogy bizonyítsa: Martha Stewart hazudott arról,
hogy miért adta el két évvel ezelőtt az ImClone-részvényeit.
Doug Faneuil vallomása volt a legfontosabb bizonyíték.
Bacanovic arra utasította,
hogy mondja el Martha Stewartnak, hogy Waksal elad,
hogy ő is eladhassa a részvényeit.
Faneuil vallomása szerint Bacanovic utasítására beszélt Stewarttal Waksalról.
A vallomása teljesen hihető volt,
mert elmondta, Martha milyen szarul bánt vele.
És Martha köztudomásúlag szarul bánt az alatta állókkal.
„Egy idegen sem bánt még velem ilyen durván a telefonban.
Konkrétan rám csapta.”
Nem csak azt mondta el, ami alapján jogos volt a Martha elleni vád,
hanem magáról Martháról is sokat mondott. Megmutatta, milyen.
„Életemben nem hallottam ilyen fura hangot felnőtt embertől.
Mint egy víz alatti oroszlánüvöltés.”
TANÚ: „MARTHA ***-NAK NEVEZETT”
Hirtelen belepillanthattunk, milyen Martha valójában:
egy bunkó, durva ember.
Erről New Yorkban sokan tudtak,
de a nagyközönség nem.
Faneuil szerint Stewart udvariatlan volt,
és azzal fenyegetőzött, hogy máshol nyit számlát,
ha nem cserélik le a telefonos zenéjüket.
Az ügyészség
nehéz természetű, kellemetlen emberként próbálta bemutatni Martha Stewartot.
Gonosznak akarták beállítani, és elég jól sikerült nekik.
Martha Stewart kicsinyes, megalázó,
rossz embernek tűnik.
És bár ennek nem szabadna számítania egy ilyen ügyben,
mégiscsak számít.
A férfiak erre harapnak:
ha egy nő goromba, parancsoló, lekezelő egy férfivel.
Tehát csak az a gond, hogy nő, Miss Lafferty?
Erről próbál meggyőzni?
Azt mondom, itt célzott vádról van szó.
Egy olyan embert támadnak, aki nő, méghozzá egy bizonyos típusú:
nagyon sikeres és arrogáns nő.
Ezzel az egésszel azt akarják üzenni, hogy nem lehetsz kemény nő.
Az ilyeneket levadásszák.
Azért voltunk ott, mert tudtuk, hogy híres és bajban van.
Ennyi kell, hogy vegyék a lapokat.
Mindenki akart belőle egy falatot.
Marthának nagyon fontos az imázsa.
A sajtó folyamatosan, megállás nélkül támadta.
Borzalmas volt.
De nyugodtnak kellett maradnom.
Kihúztam magam, és nem sírtam. Hiszen az üzletasszonyok nem sírhatnak.
Hát nem sírtam.
Ahogy haladt a per,
egyre több bizonyítékot hoztak elő ellene.
A csúcspont pedig Mariana Pasternak vallomása volt.
BARÁTI TŰZ A BARÁTNŐ BORÍTJA A BILIT
Ő verte be az utolsó szeget a koporsójába.
A legjobb barátnőmről van szó.
Koszorúslány voltam az esküvőjén. A gyerekei keresztanyja voltam.
Mariana Pasternak Martha Stewart bizalmasa volt,
és együtt nyaralt Marthával,
amikor az eladás történt.
Martha röviden említette nekem, hogy eladta az ImClone-részvényeit.
Tudta, hogy ezt nem kellett volna elmondania.
Tanúvá tett.
Jó napot, Miss Pasternak!
Emlékszik rá, hogy beszélt-e Miss Stewarttal brókerekről Mexikóban?
Egy rövid mondatára emlékszem.
„Jó, ha az ember brókere elmondja a dolgokat, nem?”
Mintha villám csapott volna a tárgyalóterembe.
Nagyon erős mondat volt.
Remekül alátámasztotta a vádat: hogy Martha fülest kapott
a brókerétől, Peter Bacanovictól,
hogy Waksalék eladják az ImClone Systems-részvényeiket.
Lényegében bizonyította, hogy hazudott.
Elmondása szerint Martha Stewart tudta,
hogy Sam Waksal eladja az ImClone-részvényeit.
Ez az ügy egyik legfontosabb kérdése.
Őszinte vallomást tettem, ez állampolgári kötelességem.
Ezért mondtam, amit mondtam.
Ahogy felnéztem, megláttam Marthát.
Hideg, jeges tekintettel bámult. Tudtam, hogy vége a barátságunknak.
Mire Mariana tanúvallomást tett, sérült ember volt.
Ráijesztettek.
Megmondták neki, mit mondjon.
Nagyon elszomorított.
Ő is ember volt.
Nyilván óriási volt rajta a nyomás.
És látszott rajta, hogy a történtek megviselték.
Hagyják békén Marthát! Hagyják!
Elborzadtunk.
Felzaklatott, ami vele történt.
Egy drága asszony! Hagyják békén Marthát!
Stewart támogatói a bíróság előtt várják a sorsát,
az esküdtszék pedig odabent tanácskozik.
Elemzők szerint az államnak az a gondja,
hogy bár a tanúvallomások meggyőzőek, nincs igazán erős közvetett bizonyíték.
A védelem legjobb érve az, hogy eleve hiba volt a vádemelés.
Az esküdtszéknek el kéne gondolkodnia, hogy ez nem szelektív vád-e.
De ha leragadnak annál,
hogy a vádlott kapott-e fülest, akkor Martha Stewart bajban van.
Amikor bejönnek, fel kell állni.
Az a legfeszültebb pillanat.
Tisztelt esküdtszék,
megkaptam a döntésüket, amit most felolvasok.
Martha Stewart alperes...
Bűnös minden vádpontban, bla-bla-bla.
BŰNÖS!
Ott volt a nő a New York Posttól.
Látszott, hogy élvezi.
A per alatt végig gyártotta rólam a szörnyű cikkeket.
Hála az égnek már meghalt. Másnak nem kell...
Nem kell tovább olvasnunk azt a szennyet, amit ír.
A döntés felolvasásakor a lányom elájult.
Szegénykém!
Olyan szörnyű és érthetetlen volt!
Amikor felébredtem, sajnos még mindig ott voltam.
Martha Stewart immár elítélt bűnözőként, de támogató kiáltások közepette távozott.
Szeretünk, Martha!
Rémes élmény volt mindezt átélni.
Rajtam statuáltak példát az ügyészségi idióták.
Azokat az ügyészeket le kéne darálni egy turmixgépben.
Helyre akartak tenni.
Egy elismert nő, az első női milliárdos Amerikában.
„Megmutattuk neki!”
Martha részvényeivel felfüggesztették a kereskedést.
Az esküdtszék döntése után a részvény 10 dollár körülre zuhant.
Az elemzők szerint akár 5 dollárig is eshet.
Stewart tévéműsorát ma a CBS és UPN 18 csatornáján szüntették be.
A hirdetők menekülnek a magazinjától.
Az övé volt minden idők egyik legerősebb brandje.
Erősebb a Coca-Colánál, a McDonald’snál...
Martha Stewart börtönbüntetésére készülve eltávolodott a médiacégétől.
Lemondott a Martha Stewart Living Omnimedia igazgatóságából
és kreatív igazgatói posztjáról is.
A csúcson voltam.
Ott voltam a New York-i tőzsde igazgatótanácsában.
És a Revlon Corporationében is.
Buktam a cégemet. Buktam az igazgatótanácsi helyeimet.
Egyszerűen borzalmas volt.
EZ ROSSZ DOLOG!
Jelenleg teljes a pánik a Martha Stewart Livingnél.
Szerintem a Martha Stewart Omnimediának lőttek.
Szomorú, mert úgy érzi, az élete hiába volt.
Minden érdemét elfelejtették egy apróság miatt,
ami talán meg sem történt.
PÁR HÉTTEL AZ ÍTÉLETHIRDETÉS ELŐTT
MARTHA STEWART FILMET FORGATOTT A HÚSVÉTI VILLÁSREGGELIRŐL.
Először is, amire a legtöbben kíváncsiak: hogy vagy?
Nem szeretnék kérdéseket a filmbe.
Oké, akkor...
Megoldjuk úgy, hogy csak te beszélsz.
Akkor ne kérdezz! Inkább csak mondd be, hogy...
„Mesélj erről!” Ne kérdésként tedd fel!
- Csak keményen! - Gyerünk!
Mehet?
Csak kedvesen!
2004 húsvét vasárnapja van.
Nagyjából
16-20 embert hívtam meg
villásreggelire.
A menü főtt tojás, amit már elkészítettem,
vérnarancsos torta, amit Alexis süt...
A lazac pedig...
Egy hónap volt az ítélethirdetésig. Nem tudtam, mi lesz.
Hogy készülsz a továbbiakra?
Elmegyek fogorvoshoz, elmegyek nőgyógyászhoz,
és igyekszem, hogy a lehető legjobb formában legyek,
hogy testileg-lelkileg bírjam, bármi is jöjjön.
- Ki kell csontozni, vagy nem? - Igen. Az a lényeg.
Megmutassam?
A sajtó nem a valós személyiségemet mutatta be.
Nem vagyok az a gonosz, ellenszenves, szörnyű ember,
mint amilyennek egyes újságok leírnak.
Szigorú vagyok, magasra teszem a lécet,
de sok más jó tulajdonságom mellett ezek tettek sikeressé.
Nemrég kritizáltam egy teáscsészét.
Megkérdeztem, hogy fogy.
A fiatalember azt mondta, nem jól. Megkérdeztem, szerinte miért.
Azt mondtam neki: „Emeld fel a csészét! Befér az ujjad a fülébe?”
Ezt durva kritikának vette.
És ezt felrótták nekem.
A saját cégem csészéjét kritizáltam,
és ez egyesek szerint baj.
Szerintem ez jó dolog.
Soha ne szappanozd be!
Soha.
Ez nem kerülhetett volna be a kínálatunkba.
És még én udvariaskodjak egy ilyen idi... idétlen fiúval?
Milyen késsel vágod?
- Ezzel. - Elég hülye választás, nem?
- Nem tudom. - Miért?
Miért vágsz narancsot ilyen kicsi késsel?
Nagy késsel sokkal gyorsabb.
Ezt ne vegyétek, mert már nem tudom, mit csináljak.
Oké?
Narancsot nagy késsel vágunk, oké?
Muszáj figyelmesnek és hatékonynak lenni.
Így sokkal könnyebb, nem?
Jártál már börtönben?
Nem.
Van fogalmad róla, milyen?
Nem igazán.
Meztelen motozások...
Nem hiszem, hogy egy minimális biztonságú börtönben meztelen motozás lesz.
- De, Martha. - Lehet. Talán tájékozatlan vagyok.
Talán utána kéne nézned, milyenek a börtönök.
Nem akarok butaságot mondani. Erről nem beszélnék.
Képes vagy rá? Bárhogy is lesz?
Jó reggelt! A manhattani szövetségi bíróságot láthatják.
Martha Stewart épp most lépett ki az épületből,
miután Miriam Cedarbaum bírónő kihirdette az ítéletét.
Öt hónapos börtönbüntetés,
öt hónapos házi őrizet,
két év próbaidő,
és 30 000 dolláros bírság.
Az ítélethozatal nagyon megviselt.
- Szabadságot Marthának! - Megdöbbentő volt.
Igazságtalanság!
SZERETÜNK, MARTHA!
Üdv Aldersonban,
a börtönvárosban, ahol Martha Stewart a következő öt hónapot fogja tölteni.
Piskóta tábornak becézik,
de a nyugat-virginiai Alderson szövetségi börtöne nem piskóta.
A börtönőrök nem tudják garantálni, hogy a hírességet nem fogják zaklatni.
Egész nap a sarkában leszünk, hogy egy elítélt se kezdjen ki vele?
Nem.
Stewart mindig mindent irányított.
Milyen nehéz lesz Martha Stewart számára, hogy átadja az irányítást?
Szörnyű lesz.
Szörnyű lesz Martha Stewartnak.
1. NAP A 150-BŐL
„Október 8., péntek.
Idő: 05:55.
A gyöngy fülbevalót behozhattam, de rákérdeztek.
A kontaktlencse tilos. Egy dobozba dobtam.
Levetkőztettek, megmotoztak.
Guggolás, karok nyújtva,
köhögés.
Megalázó.”
Minden szarságot megcsináltam, mint a filmekben.
Az ember nem is hiszi, hogy ez valóság.
„A J11-es zárkába kerültem a másodikon.
A szobámban egy régi emeletes ágy van,
fémrugós, fémvázas.
A rugók nagyon megereszkedtek, úgyhogy egészségtelen ezen aludni.
Inkább fent aludnék.
De 62 éves kor fölött
automatikusan a lenti ágyra osztanak be.”
2. NAP A 150-BŐL
„Reggel 04:00-kor keltem.
05:00-kor zuhany, hajmosás.
07:00-kor »kávé«.
Aggaszt, hogy ilyen rossz minőségű az étel.
Semmi sem friss.
Mindenben sok a keményítő, szénhidrát és zsír.
Semmi sem tiszta.”
A kávé elképesztően rossz volt.
Nem vagyok nagy kávés, de az tényleg szörnyű volt.
És a tej... Minden szörnyű volt!
„Könyvtárlátogatás.
Megnéztem a Grand Canyont a Reader’s Digesttől.
Mindennap tanulnom kell valamit, ha már így ráérek.
Vicc, hogy idehoztak.
És ezt mindenki tudja.”
6. NAP A 150-BŐL
„Ma láttam két jól öltözött hölgyet sétálni.
Ahogy elmentem mellettük, azt mondtam, szép időnk van, és bókoltam nekik.
Aztán rájöttem a nagy kulcstartóból,
hogy őrök voltak.
Finoman hozzáértem a kulcsokhoz.
Később behívtak, és elmondták, hogy ha hozzáérek egy őrhöz,
azért komoly büntetés jár.
Természetesen bocsánatot kértem, de ez olyan apróságnak tűnt,
hogy aznap már eszembe sem jutott többet.”
Magánzárkába kerültem, amiért hozzáértem egy őrhöz.
Egy napig étlen-szomjan voltam.
És ez a Piskóta tábor volt. Így becézték. Piskóta tábor.
Hát nem volt piskóta.
Majdnem minden hétvégén meglátogattam.
Előző este odautaztam, aztán hajnali 04:00-kor felkeltem,
és vittem pár vastag takarót,
mert gyalog kellett sorban állni, hogy beengedjenek.
Láttam, ahogy besétált
a börtönben kapott melegítőben és szemüvegben.
Azelőtt sosem láttam Marthát szemüvegben.
Kicsit szégyellte magát,
főleg, mert én olyan régóta ismertem.
És voltak ott olyan emberek, akik bántani akarták.
Ártani akartak neki.
Ha a sötétben egyedül mentél vissza az épületbe, elkaphattak.
Voltak, akiket elkaptak, megvertek.
Történt ilyesmi.
Figyelmeztettek rá.
De nem védtek meg.
17. NAP A 150-BŐL
„Egy újabb nap.
Megnéztem az üvegházakat.
Nincs műtrágya, cserép, mag, semmi.
Van egy kis kert, amit egy rab tart fenn,
aki sokáig ül.
Neki sem adnak semmit.
Odaadtam neki néhány kertészeti könyvemet. Nagyon hálás volt.
A börtönben semmilyen rehabilitálás, oktatás vagy hangulatjavítás nem történik,
hogy jobb döntésekre sarkallják őket.”
19. NAP A 150-BŐL
„Charles Simonyinak: Először is, hogy vagy?
Olyan rég nem kaptam tőled e-mailt vagy levelet.
Szeretnék hallani felőled.”
A barátod miért csak egyszer látogatott meg?
Szerintem nem akarta egy börtönben tölteni az idejét.
A hajóján volt, utazgatott a világban.
HAMAROSAN TALÁLKOZUNK.
ADDIG IS ÖLELLEK.
Ez megviselt.
22. NAP A 150-BŐL
„A napok szinte megkülönböztethetetlenek egymástól.
Úgy érzem, kimaradok a dolgokból.
Kicsit egyedül érzem magam. Kicsit magányosnak.
Nagyon jelentéktelennek érzem magam.
Mintha senkinek sem hiányoznék, ha nem térnék vissza.”
Azt írtad, azon gondolkozol...
hogy ha nem térnél vissza, hiányoznál-e valakinek.
Meg kellett őriznem az önbecsülésemet
és azt a tudatot, hogy jó ember vagyok.
Elég szörnyű időszak volt.
Itt ez a lány egy nyolcfős nutley-i családból New Jerseyből,
aki szerényen él, de van egy jó ötlete,
felépít belőle valami remek dolgot, és meggazdagodik.
Ez az én sztorim.
Aztán beleesik egy gödörbe.
És ki kell másznia abból a kurva gödörből.
„06:00-kor keltem, zuhanyoztam, felöltöztem.
Kitakarítottam az emeleti mosdót, ez volt a dolgom.
Aztán rohantam a kápolnába. A muszlim nők
felkértek, hogy négy másik emberrel beszéljek egy érdekes kis csoportnak,
akik nagyon szeretnének javítani a helyzetükön.
Bátorítottam őket, hogy vállalkozzanak, ha van egy jó, egyedi és világos ötletük:
egy olyan ötlet, ami segítene másokon, amire sokaknak szüksége lenne.
Évek óta ugyanezt mondom, de még mindig sokat ad az embereknek.
Tudom, hogy a lányok mind megőriztek valamit a gondolataimból.”
Üzleti tervekhez kértek segítséget.
Érdekes volt hallani a reményeiket és álmaikat.
Eleinte eléggé főnökösködött. Megszokta, hogy ő parancsol.
De elég gyorsan rájött, hogy egy csónakban evezünk.
„Susan Spry pitypangot, sóskát, medvehagymát és fokhagymát szüretelt.
A termés felét nekem adta.
Tizenkét éve itt van. Okos. Remek kertész lesz belőle.
Nagyon örül, hogy végre beszélhet valakivel a kertészkedésről,
szüretelésről, egészségről és zöldségekről.
Alig várom a lakomát.”
Martha igyekezett megszépíteni az életet.
Egyszer azt mondta: „Vacsorázzunk! Csinálunk uborkás szendvicset.”
Mondom, uborkás szendvicset? Az meg mi?
Nem is hallottam még róla.
Mindenkivel kedves volt.
Igyekezett bekapcsolódni az életünkbe.
„Gyorsan telik az idő. Hamarosan visszatérek a saját világomba.
Sok mindent kell átbeszélni, átgondolni, megtervezni.
Márciusban szabadulok. Szeretném, ha egyből kezdhetném a munkát.”
149. NAP A 150-BŐL
Jó estét!
Bár Martha Stewart büntetése hivatalosan vasárnapig tart,
úgy tűnik, már akár holnap reggel szabadulhat.
A tavasz beköszöntével a Martha Inc. számára is új fejezet kezdődik.
„Börtön.
Milyen volt?
Féltem?
Aggódtam? Unatkoztam?
Életemben először végre volt időm elmélkedni.
Nem kellett aggódnom, és kiadtam három év stresszét.
Új barátokat szereztem. Új ötleteim lettek.
Végig sikerült produktívnak lennem.
A visszatérésem a való életbe egybeesik a tavasz beköszöntével.
Minden megújul.”
Közel kerültünk egymáshoz. Jó barátok lettünk.
Segítettünk egymásnak egy nagyon nehéz időszakban.
Úgy vélem, Martha nagyon nagy hatással volt rám.
„Szívből kívánom,
hogy bár segíthetnék ezeknek a nőknek, hogy jobb életük legyen!
Nekik, a gyerekeiknek,
a családjaiknak.”
150. NAP A 150-BŐL
Martha Stewart letöltötte öt hónapos börtönbüntetését.
Ott is van! Martha Stewart!
Hogy vagy?
Amikor elmentünk érte, egyből megkérdeztem: „Mi a fasz van rajtad?”
Megtaláltam a börtön legjobb kézműveseit.
Ezt a gyönyörű poncsót egy fogvatartottól kaptam ajándékba.
Nagyon jól állt, mikor kijöttem a börtönből.
A barátom, Charles elküldte értem a magángépét.
Nagyon örültem, hogy végre elmehetek.
Jó pár napot ki kellett hagynia,
de Martha Stewart ma tapsvihar közepette tért vissza a munkába.
Megköszönte kollégái munkáját a Martha Stewart Omnimediánál.
Szívből szeretlek titeket. És nagyon örülök, hogy itthon lehetek.
Azelőtt egész életében azon aggódott, hogy mit gondolnak róla az emberek.
Aztán megtörtént a lehető legrosszabb dolog az életében.
AZ 50 LEGBEFOLYÁSOSABB ÜZLETASSZONY
És túlélte.
A börtönben találta meg a szabadságot.
„ENGEM NEM LEHET ELPUSZTÍTANI.”
Szabad vagyok.
Nincs nyomkövetőm.
Mark Burnett, Az álommeló alkotója kitalálta,
hogy legyen egy napi műsorom, a The Martha Show.
- Örültem neki. Nyilván volt hozzá kedvem. - Szerinted visszatértél?
Remélem, folytathatom a tanítást
és a hasznos dolgok megosztását.
Elkészítjük a fűszerkeveréket, és bedörzsölheted vele a húsodat.
Hűha!
Jól van.
Mark Burnett beszélgetős műsort akart hírességekkel.
Én ragaszkodtam volna a régi oktatóműsoraim struktúrájához.
Martha akkor sérülékeny volt.
Ha nem akkor szabadul,
nem vállalta volna el a műsort.
Elvesztette az irányítást.
És az lett belőle, amire ő és a nézők sem számítottak.
Erőltetett volt.
Gondoltam, én is tanítok neked valamit. Szoktál otthon főzni?
Nem gondolom, hogy Martha szívesen töltötte az idejét
olyan hírességekkel, akik nem voltak szakértői a témáknak.
Azok a rémes tévéműsorok borzalmasak voltak.
Martha Stewart nem a hírességek miatt vonzotta az embereket,
vagy mert maga is híres volt.
Hanem azért, amit képviselt.
És az a műsor nem volt hiteles Marthától.
Mark Burnett nem értette meg Martha Stewartot.
Élő közönség, idétlen zene, és...
Na, ez volt a börtön.
Nem Alderson.
Ebből is látszik, hogy ha mindent ő irányít, az működik. Ha más, az nem.
Martha sok mindent akart.
De mivel elítélték, nem lehetett vezérigazgató.
Stewart gőzerővel dolgozik a cége megmentésén.
Idén 35 millió dolláros veszteséget könyveltek el.
A Kmart-szerződés újratárgyalása szánalmas volt.
Sokkal rosszabb ajánlatokat kaptunk.
Ha nem hozol annyi bevételt, mint kéne,
az zavarhoz vezet.
És egyre nehezebb volt hitelesnek maradni. Nem lehet mindent tökéletesen csinálni.
A 2000-es évek folyamán
a Martha Stewart Living Omnimedia
egyre kisebb és egyre rosszabbul teljesítő cég volt.
Martha ismertsége és relevanciája folyamatosan csökkent.
Miután Martha kiszállt a vezérigazgatói székből,
a dolgok már nem mentek jól.
Nem Martha irányított, így nem tudta visszaépíteni a céget.
Tőzsdén jegyzett cég volt.
Volt, amibe Marthának egyszerűen nem volt semmi beleszólása.
És ezt nagyon nehezen viselte.
A börtön előtt sokkal nagyobb volt a mozgásterem.
Az életem kicsit unalmasabbá vált.
És ez a Charlesszal való kapcsolatomra is kihatott.
Terveztünk egy nagy utat.
Az izlandi elnök látott vendégül. Az ágyban feküdtünk,
amikor megszólalt: „Martha, én megnősülök.
Elveszem Lisát.”
Mondom, milyen Lisát?
Korábban semmit sem mondott erről.
„És a szülei azt kérték, többé ne beszéljek veled.”
Ez a legszörnyűbb dolog, amit ember megtehet.
Hogy volt képes erre, miután 15 évet töltött velem?
Ilyen hülyeséget tenni azzal, aki fontos neked!
Hát, ez volt a második „válásom”.
A Wall Street Journal exkluzív tudósítása. Martha Stewart eladni készül a birodalmát,
a Martha Stewart Living Omnimediát egy kiskereskedelmi licenccégnek...
A cég több licenc tulajdonosa,
például Jessica Simpson termékei és a Linens ’n Things is az övék.
Ez lesújtó pillanat volt, ami egy korszak végét jelezte.
Vannak fordulópontok az ember életében.
Amikor visszagondolok rá, csak azt érzem, hogy „Jézusom, de elbasztak mindent!”
Ha az nincs, a cége mára tízmilliárdokat érne.
Óriásira nőtt volna. Az egész világ másmilyen lenne miatta.
Csak képzeljük el!
A cégemet én alapítottam,
az én ötleteim, kreativitásom és mondjuk úgy, belső gondolataim alapján.
Ez már nem áll fenn.
Ha más a tulajdonos,
az teljesen más, mint ha a tiéd a cég.
- Mennyi? - Mennyit veszítettem?
Én úgy számolom...
500 millió dollárt?
Nem, nyilván több mint egymilliárdot.
- Úgyhogy... - Egymilliárdot?
Igen, és...
Hagyjuk! Koncentráljunk a jövőre!
Addigra...
Nevezhetjük varázserőnek is.
Valahogy elvesztettem a varázserőmet.
Már nem voltam olyan jó, mint korábban.
Valami lelassított.
De két mottóm van.
Egy: „Mindennap tanulj valami újat!”
Kettő:
„Ha változtatsz, hát változtass!”
Alakítsd át a kertet, ha nem tetszik!
Irtsd ki, és kezdd elölről!
Justin!
Justin Bieber akkor volt élete mélypontján.
Mit mondtál?
Szétbaszlak, baszd meg!
Justin és a menedzsere
úgy gondolták, a Comedy Central Roast jó lehetőség lenne,
hogy Justin élete jobb pályára álljon,
mint amerre tartott.
Nagy volt a tét.
Itt mindent szabad. Ez leégetés. Mindenhova lövünk.
Justin menedzsere egy nap felhívott,
hogy szuper szerzeménye van.
Martha Stewart.
Martha, nézz ide!
Martha egy élő legenda, és ő is megjárta a börtönt.
És Justin is afelé tartott. Olyan volt, mint egy krízisintervenció.
Martha akkor már pár éve nem szerepelt sehol.
És kulturálisan jelentéktelenné vált.
Mit szóltál, amikor meghívtak Bieber leégetésére?
Tök jó!
Nagyon váratlan húzás volt.
De tényleg. „Mi van?”
A publicistám azt mondta, ez nem annyira az én világom.
A lányom meg azt, hogy persze, menjek el a Comedy Centralba.
Megkérdezte, láttam-e már a műsort.
Azt mondtam, szerintem igen. Dehogy láttam! Nem néztem semmit.
Martha!
Jó estét, hölgyeim és uraim! Kevin Hart vagyok.
Üdv Justin Bieber Comedy Central Roastjában!
Igen!
Elkenjük a száját a fiúnak, mert megérdemli.
Úgy bizony!
A fekete nézők kedvéért, akik nem tudják, ki az a fehér néni a kanapén:
ő Martha Stewart.
Igen, ő az.
Az ott Martha Stewart.
Martha Stewart levette a felsőjét az öltözőmben.
Hé!
Ne gondoljatok rosszra!
Csak egy mellbedugást akart. Ja!
Csak próbálom oldani a hangulatot. Bocsi!
Alexis megkérdezte: „Ugye tudod, hogy te is kapsz majd?” Nem nagyon figyeltem.
Martha, jó látni, hogy feketékkel vagy.
A börtön óta először.
Nagyon kedves.
Martha olyan öreg, hogy a reneszánsz kor egybeesett a tinikorával.
Az igazi meglepetés az volt,
hogy miket mondtak róla.
Erre nem voltunk felkészülve.
Itt ez a sok rapper a színpadon, de a legtöbbet Martha Stewart ült!
A leégetés célja mindig az, hogy jót nevessünk.
De persze sok igazságot is kimondanak.
Martha Stewart!
Először is köszönöm, Kevin Hart!
Jó itt lenni! Ja, megvagy.
Egy órája hallgatom a viccesnek szánt ordibálásodat.
A börtön ehhez képest semmi volt.
Mind tudjuk,
hogy Kevin jelenleg az egyik legnagyobb filmsztár.
Megérdemelten.
Évekig küzdött érte.
Amikor megkapta az első nagy fizetését,
150 000 dollárt költött egy órára.
Nem emlékszem, mit is mondanak erre?
Nem afroamerikai gazdag...
Majd beugrik.
Hihetetlen, hogy Snoop Dogg már 43 éves!
Már háromszor annyit élt, mint az átlagos kutyák.
És kétszer annyit, mint a legtöbb barátja.
Mindenki azt várta, hogy majd finomkodik. De pont az ellenkezőjét csinálta.
Sokat kertészkedem,
de egyértelmű,
hogy neked több szerszám volt már a kezedben.
Sokkolta a közönséget. Martha Stewart ennyire vicces?
De térjünk rá arra, amiért jöttem. Adnék pár hasznos tippet Justin Biebernek.
Előbb-utóbb úgyis börtönbe kerül.
Magánzárkában is voltam. Egy hétig sem bírnád, úgyhogy jól figyelj!
Először is kell egy kés.
Én fésűből és rágógumiból csináltam.
Majd megmutatom.
Nagyon könnyű.
A Bubblicious márka jól bevált. És a neve is vicces.
Amikor én ültem,
az összes patkány a szárnyban
akart egy darabot Martha Stewart seggéből,
úgyhogy eldöntöttem, hogy adok valamelyik kis kurvának.
Bementem a kantinba, kinéztem egy hájfejű leszbikát,
és megszúrtam.
Onnantól könnyebb dolgom volt, mint megsütni egy muffint.
Ő volt a leégetés sztárja.
Profi volt.
Egyszerűen zseniális volt.
Martha újra rátalált önmagára.
És nagy hullámokat kavart.
MI VOLT EZ, MARTHA?
Ennek köszönhetően elérte a fiatal közönséget,
akik úgy érezték, közéjük tartozik.
Hét órán át ültem Snoop mellett.
És folyamatosan szívott, egyik spanglit a másik után.
Egyre jobban betéptem a füsttől.
Egymás mellett ültünk,
és a füsttől az az ötlete támadt,
hogy lóghatnánk és dumálhatnánk erről-arról.
Eleinte főleg én mondtam neki, hogy bejön, amit csinál, a stílusa.
Úgy éreztem, felemel a jelenlétével.
Aztán egy kaland lett belőle.
Összeraktunk egy vicces, kicsit furcsa,
szórakoztató vacsorás műsort, ahol főztünk is.
A kultúrák találkozása jó dolog.
Ők remek páros, mert Snoop és Martha
egymás teljes ellentétei.
Óriási siker volt.
- Adj nekik, Martha! - Ja!
Legyenek jó ragacsosak a golyók, Martha! Ügyes kislány!
Kiégtem, mikor Marthával láttalak.
Én Snoopon nőttem fel!
Amikor lehetőséget kaptunk együtt lógni,
kiderült, hogy ugyanazt szeretjük és ugyanabban hiszünk.
Szeretünk szeretni és tanítani.
Mondtam már, de újra elmondom.
Aki nem követi Martha Stewartot a közösségi médiában,
az sajnálhatja.
JUSTIN B BARÁTOM!
Olyan szinten érti a közösségi médiát,
ahogy nagyon kevés 70 fölötti ember érti.
Ezt ma csináltattam.
Újra berobbant a kultúrába.
És még mindig az a Martha, akit annyi évtizede ismerünk.
Addig üsd a vasat, amíg meleg!
Azért maradt fent a márkája, mert volt benne valami eredeti.
Óriási üzletasszony, és rohadtul éles eszű.
Felvétel indul!
A BIC Reach öngyújtóval ragyogni fog...
...minden ünnep.
A legnehezebb az, hogy kulturálisan releváns maradj
idősebb nőként is,
és neki sikerült.
Az új szerepe a szexi nagymama.
- Ezt hívják thirst trapnek. - Ezt ismerem.
Bemutatjuk idei címlapmodellünket,
Martha Stewartot.
Ő volt a Sports Illustrated legidősebb címlaplánya.
Százmilliárd paródia.
Ne próbáld beskatulyázni Martha Stewartot!
Ő a megújulás ősanyja.
Korunk meghatározó amerikai nőalakja.
Csak pár olyan ember van,
aki szó szerint megváltoztatta az életmódunkat,
azt, amit vásárolunk, amiről gondolkozunk, és ő az egyik ilyen.
Martha egy világot alkotott,
egy buja, gyönyörű világot.
A jó ízlés és a kreativitás volt a specialitása.
Ez hiányzott.
És szomorúbb világ voltunk nélküle.
Elképesztően tökéletes volt,
és ezzel együtt jár a magány,
főleg, ha nő vagy.
Ez ezzel jár.
Mindig voltak, akik kételkedtek benne,
akik utálták, akik a bukását kívánták.
A történetének egyik figyelemreméltó eleme, hogy győzedelmeskedett
annyi ilyennel szemben.
Azzal, hogy igyekezett elfogadni, amit nem tud irányítani,
elérhetőbb lett a világ szemében.
Leszállt az istenek közül, és ember lett,
olyan, aki a sok nehézség után
azt mondta, megyek tovább.
Csak megnézem, minden meg van-e locsolva, és szépen nő-e.
Minden csemetémért aggódom.
„Martha Stewart sikerének kulturális jelentőségét
maga a siker adja.
Ezért a nehézségei, a küzdelmei is az üzenet részei,
és nem ártanak a márkának, hanem fontos építőelemei.”
„Nem szupernőként állította be magát,
hanem mindennapi nőként.”
Mindig az űrt kerestem.
Mi az, ami még nem létezik? Mire van szükség?
Mit tehetnék, hogy betöltsem az űrt?
Meglátsz egy mezőt,
amiből gyönyörű kertet varázsolsz.
Látsz egy virágot, ami rossz helyen van, és teszel a helyére valamit, ami odaillik.
Nem akarom elfogadni a tökéletlenséget.
Bár, ahogy öregszem, megtanultam,
hogy a tökéletlenségek elfogadhatóbbak,
mint fiatalkoromban voltak.
De úgy gondolom, a tökéletlenséggel együtt lehet élni.
A feliratot fordította: Liptákné Tóth Sára